CELEX: 32009D0423
Language: sk
Date: 2009-05-26 00:00:00
Title: 2009/423/ES: Rozhodnutie Komisie z  26. mája 2009 , ktorým sa mení a dopĺňa rozhodnutie 2008/855/ES, pokiaľ ide o opatrenia na kontrolu zdravia zvierat v súvislosti s klasickým morom ošípaných v Nemecku [oznámené pod číslom K(2009) 3965] (Text s významom pre EHP )

4.6.2009   
            
            
               SK
            
            
               Úradný vestník Európskej únie
            
            
               L 138/5
            
         
      ROZHODNUTIE KOMISIE
   
   z 26. mája 2009,
   ktorým sa mení a dopĺňa rozhodnutie 2008/855/ES, pokiaľ ide o opatrenia na kontrolu zdravia zvierat v súvislosti s klasickým morom ošípaných v Nemecku
   [oznámené pod číslom K(2009) 3965]
   (Text s významom pre EHP)
   (2009/423/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               V rozhodnutí Komisie 2008/855/ES z 3. novembra 2008 o opatreniach na kontrolu zdravia zvierat v súvislosti s klasickým morom ošípaných v určitých členských štátoch (3) sa stanovujú určité kontrolné opatrenia týkajúce sa klasického moru ošípaných v členských štátoch alebo ich regiónoch určených v prílohe k uvedenému rozhodnutiu.
            
         
               (2)
            
            
               Nemecko informovalo Komisiu o najnovšom vývoji, pokiaľ ide o uvedené ochorenie diviačej zveri v určitých oblastiach spolkovej krajiny Porýnie-Falcko.
            
         
               (3)
            
            
               Boli oznámené nové prípady klasického moru ošípaných u diviačej zveri na juhu Porýnia-Falcka. Preto by mala byť táto oblasť doplnená do zoznamu v prílohe k rozhodnutiu 2008/855/ES a mali by sa na ňu vzťahovať opatrenia ustanovené v uvedenom rozhodnutí.
            
         
               (4)
            
            
               V záujme transparentnosti právnych predpisov Spoločenstva by sa celá časť zoznamu uvedeného v prílohe k rozhodnutiu 2008/855/ES, pokiaľ ide o Nemecko, mala nahradiť znením uvedeným v prílohe k tomuto rozhodnutiu.
            
         
               (5)
            
            
               Rozhodnutie 2008/855/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Bod 1 časti I prílohy k rozhodnutiu 2008/855/ES sa nahrádza znením prílohy k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 26. mája 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. EÚ L 302, 13.11.2008, s. 19.
   
      PRÍLOHA
      
         „1.   Nemecko
         
         A.   V spolkovej krajine Porýnie-Falcko:
         
                     a)
                  
                  
                     v okrese Ahrweiler: obce Adenau a Altenahr;
                  
               
                     b)
                  
                  
                     v okrese Vulkaneifel: v obci Obere Kyll lokality Birgel, Esch, Feusdorf a Jünkerath, v obci Hillesheim lokality Berndorf, Dohm-Lammersdorf, Hillesheim, Kerpen, Nohn, Oberehe-Stroheich, Üxheim, Walsdorf a Wiesbaum, v obci Daun lokalita Dreis-Brück, v obci Kelberg lokality Beinhausen, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Neichen, Nitz, Reimerath a Welcherath;
                  
               
                     c)
                  
                  
                     okresy Altenkirchen a Neuwied;
                  
               
                     d)
                  
                  
                     v okrese Westerwald: obce Bad Marienberg, Hachenburg, Ransbach-Baumbach, Rennerod, Selters, Wallmerod a Westerburg, obec Höhr-Grenzhausen na sever od diaľnice A48, obec Montabaur na sever od diaľnice A3 a obec Wirges na sever od diaľnic A48 a A3;
                  
               
                     e)
                  
                  
                     v okrese Südwestpfalz obce Thaleischweiler-Fröschen, Waldfischbach-Burgalben a Wallhalben;
                  
               
                     f)
                  
                  
                     v okrese Kaiserslautern obce Bruchmühlbach-Miesau na juh od diaľnice A6, Kaiserslautern-Süd a Landstuhl;
                  
               
                     g)
                  
                  
                     mesto Kaiserslautern na juh od diaľnice A6.
                  
               B.   V spolkovej krajine Severné Porýnie-Vestfálsko:
         
                     a)
                  
                  
                     v okrese Euskirchen: mesto Bad Münstereifel, v meste Mechernich lokality Antweiler, Harzheim, Holzheim, Lessenich, Rißdorf, Wachendorf a Weiler am Berge, v meste Euskirchen lokality Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim a Stotzheim, v obci Nettersheim lokality Bouderath, Buir, Engelgau, Frohngau, Holzmühlheim, Pesch, Tondorf a Roderath, v obci Dahlem lokalita Dahlem a obec Blankenheim, s výnimkou lokality Blankenheimer Wald;
                  
               
                     b)
                  
                  
                     v okrese Rhein-Sieg: v meste Meckenheim lokality Ersdorf a Altendorf, v meste Rheinbach lokality Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen a Kurtenberg, v obci Swisttal lokality Miel a Odendorf, mestá Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg a Lohmar a obce Neunkirchen-Seelscheid, Eitorf, Ruppichteroth, Windeck a Much;
                  
               
                     c)
                  
                  
                     v okrese Siegen-Wittgenstein: v obci Kreuztal lokality Krombach, Eichen, Fellinghausen, Osthelden, Junkernhees a Mittelhees, v meste Siegen lokality Sohlbach, Dillnhütten, Geisweid, Birlenbach, Trupbach, Seelbach, Achenbach, Lindenberg, Rosterberg, Rödgen, Obersdorf, Eisern a Eiserfeld, obce Freudenberg, Neunkirchen a Burbach, v obci Wilnsdorf lokality Rinsdorf a Wilden;
                  
               
                     d)
                  
                  
                     v okrese Olpe: v meste Drolshagen lokality Drolshagen, Lüdespert, Schlade, Hützemert, Feldmannshof, Gipperich, Benolpe, Wormberg, Gelsingen, Husten, Halbhusten, Iseringhausen, Brachtpe, Berlinghausen, Eichen, Heiderhof, Forth a Buchhagen, v meste Olpe lokality Olpe, Rhode, Saßmicke, Dahl, Friedrichsthal, Thieringhausen, Günsen, Altenkleusheim, Rhonard, Stachelau, Lütringhausen a Rüblinghausen, obec Wenden;
                  
               
                     e)
                  
                  
                     v okrese Märkischer Kreis mestá Halver, Kierspe a Meinerzhagen;
                  
               
                     f)
                  
                  
                     v meste Remscheid lokality Halle, Lusebusch, Hackenberg, Dörper Höhe, Niederlangenbach, Durchsholz, Nagelsberg, Kleebach, Niederfeldbach, Endringhausen, Lennep, Westerholt, Grenzwall, Birgden, Schneppendahl, Oberfeldbach, Hasenberg, Lüdorf, Engelsburg, Forsten, Oberlangenbach, Niederlangenbach, Karlsruhe, Sonnenschein, Buchholzen, Bornefeld a Bergisch Born;
                  
               
                     g)
                  
                  
                     v mestách Kolín a Bonn obce na pravom brehu rieky Rýn;
                  
               
                     h)
                  
                  
                     mesto Leverkusen;
                  
               
                     i)
                  
                  
                     okres Rheinisch-Bergischer Kreis;
                  
               
                     j)
                  
                  
                     okres Oberbergischer Kreis.“